|  |  |  |
| --- | --- | --- |
| Katri Raik  Narva Linnavalitsus  [narvalv@narva.ee](mailto:narvalv@narva.ee) | Teie | 08.12.2025 nr 2.1-11/13115 |
|  | Meie | 12.12.2025 nr NS-JUH-12/38-2 |
| Konkurentsiamet  [info@konkurentsiamet.ee](mailto:info@konkurentsiamet.ee) |  |  |

**Selgitus soojuse ostmise konkursi kvalifitseerimistingimuste kohta**

Lugupeetud linnapea

Täname Teid pöördumise eest ning Narva soojamajanduse tuleviku suhtes üles näidatud mure jagamise eest. Hindame Teie aktiivset rolli avaliku huvi esindamisel ja tähelepanu konkursi läbipaistvusele ning osalemisvõimalustele.

1. **Selgitused PKD punktide 6.2 ja 8.2 kohta**

Juhime tähelepanu, et samal kuupäeval, mil Teie pöördumine saabus, laekus meile Teile teadaolevalt potentsiaalselt soojatootjalt samasisuline küsimuste ring, mis puudutas PKD punktide 6.2 ja 8.2 omavahelist koostoimet ning väidetavat vastuolu. Mõlemal juhul tugines mure arusaamale, et tingimused võivad olla üksteisega vastuolus.

Kinnitame, et:

* punktid 6.2 ja 8.2 täidavad erinevaid eesmärke ning ei ole omavahel vastuolus;
* punkt 6.2 reguleerib pakkuja majandusliku võimekuse tõendamist, sh võimalust tugineda teise ettevõtja ressurssidele;
* punkt 8.2 puudutab erialase kogemuse nõuet soojuse tootmise või müügi valdkonnas;

Selgitasime ühtasi eelmaninitud küsijale seda, et PKD punkt 8.3 võimaldab sõnaselgelt tugineda teise ettevõtja kogemusele ja vahenditele.

Seega ei ole tegemist ei inimliku eksituse, tehnilise ebatäpsuse ega ühegi tingimuse unustamisega. Tegemist on läbimõeldud ja kooskõlalise kvalifitseerimissüsteemiga, mille eesmärk on tagada, et pakkumused on tehniliselt teostatavad, ohutud ning varustuskindluse seisukohalt usaldusväärsed.

**2.** **Fikseeritud hinna küsimus**

Mõistame Teie tähelepanekuid turu prognoositavuse ning pakkujate riskide osas. Need aspektid on olnud keskse tähtsusega nii konkursi tingimuste koostamisel kui ka nende kooskõlastamisel. Hinnamehhanismi fikseerimise eesmärk on vähendada tarbijatele esimese kolme aasta jooksul langevat hinnariski ning luua sel perioodil stabiilsus ja prognoositavus.

**Kokkuvõte**

Täname Teid veelkord Narva sooja hinna ja elanike heaolu nimel esitatud tähelepaneku eest. Oleme valmis esitama täiendavaid selgitusi ning jätkame koostööd kõikide asjaosalistega, et tagada soojusvarustuse kvaliteetne ja varustuskindel lahendus.

Lugupidamisega

Pavel Rušeljuk

AS Narva Soojusvõrk

juhatuse esimees